b'\n_START_ARTICLE_\nSpansk vin\n_START_SECTION_\nHistorie\n_START_PARAGRAPH_\nVinproduksjonen i Spania var allerede i full gang i tidlig middelalder, da eksport av vin var en stor inntektskilde for landet. Etter hvert ble imidlertid all vinproduksjon forbudt under maurernes styre fra \xc3\xa5r 900 til 1487.\n_START_SECTION_\nGeografisk utstrekning\n_START_PARAGRAPH_\nSpania har mer dyrket vinmark enn noe annet land, enda har de bare en tredjedel av den vinproduksjonen som Italia og Frankrike har._NEWLINE_Spania er mest kjent for r\xc3\xb8dvin, selv om det lages en del hvitvin av Albari\xc3\xb1o i nordvest, n\xc3\xa6rmere bestemt i Galicia. Albari\xc3\xb1o er en relativt dyr vin, som raskt har blitt popul\xc3\xa6r blant vinkjennere. Tempranillo er den mest brukte druen, den utvikler seg godt p\xc3\xa5 fat og t\xc3\xa5ler lagring._NEWLINE_En deler Spanias vinproduksjon inn i tre deler, en nordlig, en midtre og en s\xc3\xb8rlig. I nord produseres de viktigste svakvinene. I den midtre er det produksjon av enkle og billige viner. I s\xc3\xb8r er det sterkvinproduksjon som er viktig.'